CELEX: 32012D0330
Language: et
Date: 2012-06-25 00:00:00
Title: Nõukogu otsus 2012/330/ÜVJP, 25. juuni 2012 , millega muudetakse otsust 2011/426/ÜVJP, millega nimetatakse ametisse Euroopa Liidu eriesindaja Bosnias ja Hertsegoviinas

26.6.2012   
            
            
               ET
            
            
               Euroopa Liidu Teataja
            
            
               L 165/66
            
         NÕUKOGU OTSUS 2012/330/ÜVJP,
   25. juuni 2012,
   millega muudetakse otsust 2011/426/ÜVJP, millega nimetatakse ametisse Euroopa Liidu eriesindaja Bosnias ja Hertsegoviinas
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 31 lõiget 2 ja artiklit 33,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 18. juulil 2011 vastu otsuse 2011/426/ÜVJP, (1) millega nimetati Peter SØRENSEN Euroopa Liidu eriesindajaks („ELi eriesindaja”) Bosnias ja Hertsegoviinas. ELi eriesindaja volitused lõpevad 30. juunil 2015.
            
         
               (2)
            
            
               Otsusega 2011/426/ÜVJP nähti ELi eriesindajale ette lähtesumma ajavahemikuks 1. septembrist 2011 kuni 30. juunini 2012. Ajavahemikuks 1. juulist 2012 kuni 30. juunini 2013 tuleks kehtestada uus lähtesumma.
            
         
               (3)
            
            
               Välisasjade nõukogu kinnitas oma 10. oktoobri 2011. aasta järeldustes veel kord oma pühendumust tugevdada oma toetust Bosniale ja Hertsegoviinale. ELi eriesindaja meeskonda tuleks vastavalt tugevdada, et ta käsutuses oleks selliseks toetuseks vajalik meeskond.
            
         
               (4)
            
            
               Euroopa Liidu politseimissioon Bosnias ja Hertsegoviinas (EUPM) lõpetatakse 30. juunil 2012. ELi eriesindaja peaks seejärel üle võtma mõned EUPM ülesanded õigusriigi valdkonnas.
            
         
               (5)
            
            
               ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist.
            
         
               (6)
            
            
               Otsust 2011/426/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2011/426/ÜVJP muudetakse järgmiselt:
   
               1)
            
            
               artikli 3 punkt e asendatakse järgmisega:
               
                           „e)
                        
                        
                           tagada liidu jõupingutuste elluviimine kõigi õigusriigi põhimõtte ja õiguskaitse valdkonda kuuluvate tegevuste ning julgeolekusektori reformi alal, edendada liidu üldist koordineerimist ja anda poliitilisi juhiseid liidu juhitud jõupingutusteks toetada politsei reformi, organiseeritud kuritegevuse ja piiriülese kuritegevuse vastast võitlust ning korruptsiooni tõkestamist ning sellega seoses edastada vajaduse korral kõrgele esindajale ja komisjonile hinnanguid ja nõuandeid;”;
                        
                     
         
               2)
            
            
               artikli 3 punkt f jäetakse välja;
            
         
               3)
            
            
               artikli 5 lõikele 1 lisatakse järgmine lõik:
               „ELi eriesindaja volituste täitmisega seotud kulude katmiseks ette nähtud lähtesumma ajavahemikul 1. juulist 2012 kuni 30. juunini 2013 on 5 250 000 eurot.”;
            
         
               4)
            
            
               artikkel 10 asendatakse järgmisega:
               „Artikkel 10
               Julgeolek
               ELi eriesindaja võtab oma otsesesse alluvusse kuuluvate isikkoosseisu liikmete julgeoleku tagamiseks kõik otstarbekad meetmed, tehes seda kooskõlas liidu poliitikaga aluslepingu V jaotise alusel väljapoole liitu operatiivülesannete täitmisele lähetatud isikkoosseisu julgeoleku kohta ning vastavalt ELi eriesindaja volitustele ja julgeolekuolukorrale tema geograafilises vastutusalas, tegutsedes eelkõige järgmiselt:
               
                           a)
                        
                        
                           koostades Euroopa välisteenistuse suunistele tuginedes missioonile eriomase julgeolekukava, milles nähakse ette missioonile eriomased füüsilised, organisatsioonilised ja menetluslikud julgeolekumeetmed, millega reguleeritakse isikkoosseisu ohutu liikumise korda missiooni piirkonda ja piirkonnas ning julgeolekualaste juhtumite ohjamist, ja milles nähakse ette situatsiooniplaan ja missiooni evakueerimisplaan;
                        
                     
                           b)
                        
                        
                           tagades missiooni piirkonnas valitsevatele tingimustele vastava kõrge riski kindlustuskaitse kõigile väljapoole liitu lähetatud isikkoosseisu liikmetele;
                        
                     
                           c)
                        
                        
                           tagades, et kõik ELi eriesindaja meeskonna väljapoole liitu lähetatavad liikmed, sealhulgas kohapeal tööle võetud lepingulised isikkoosseisu liikmed, on saanud enne missiooni piirkonda saabumist või sinna saabudes asjakohase julgeolekukoolituse, mis tugineb Euroopa välisteenistuse poolt missiooni piirkonnale omistatud riskiastmele;
                        
                     
                           d)
                        
                        
                           tagades, et kõik korrapäraste julgeolekuhinnangute tulemusel esitatud kokkulepitud soovitused viiakse ellu, ning esitades nende elluviimise ja muude julgeolekuküsimuste kohta nõukogule, kõrgele esindajale ja komisjonile kirjalikke aruandeid eduaruande ja volituste täitmist käsitleva aruande raames.”
                        
                     
         Artikkel 2
   Jõustumine
   Käesolev otsus jõustub selle vastuvõtmise päeval.
   
      Luxembourg, 25. juuni 2012
      
         
            Nõukogu nimel
         
         
            eesistuja
         
         C. ASHTON
      
   
   
      (1)  ELT L 188, 19.7.2011, lk 30.